1532.

Godina **1532** (**[[rimski brojevi|MDXXXII]]**) bila je prijestupna godina koja počinje u ponedjeljak (1. jan./sij. po julijanskom kalendaru).

## Događaji
* 1. 1. - Sabor ugarske i hrvatske "srednje stranke" na Balatonu, na čelu sa Tamás Nádasdyjem, Ivan Zapolja zabranio dolazak svojim pristalicama, a Ferdinand I naprotiv. 
* 22. 1. - São Vicente je prvo portugalsko naselje u Brazilu (Martim Afonso de Sousa).
* 13. 3. - Crkveni sabor u Ohridu - isključen iz crkve smederevski episkop Pavle, čelnik srpske opozicije Ohridskoj arhiepiskopiji, kao i svi episkopi i sveštenici koje je rukopoložio, ali on to ne priznaje i proglasiće se za patrijarha . 
* 18. 3. - Engleski parlament zabranio isplate engleske crkve Rimu.
* april - Bitka kod Quipaipana, Atahualpa porazio brata Huáscara u inkanskom građanskom ratu. 
* 25. 4. - Začetak Vojne krajine: ugarsko-hrvatski kralj Ferdinand dao doseljenicima iz turskih krajeva da besplatno žive na zemljištu, koje će sami kultivisati, i odobrio im je da sami sebi biraju svoje starešine (na leto dobili i pravo nasleđivanja i oslobođenje od poreza na 20 godina). 
* 26. 4. - Sultan Sulejman krenuo s vojskom iz Carigrada (treći pohod na Ugarsku, drugi na Beč).
* proleće - Turci pripremaju Herceg Novi za mogući napad Andrea Dorije (admiral svetog rimskog cara Karla V).
* 1. 5. - Mali rat u Ugarskoj: isteklo primirje, Zapolja opseda Višegrad. 
* 13. 5. - Francisco Pizzaro se iskrcao u severnom Peruu. 
* 16. 5. - Thomas More dao ostavku na položaj lorda kancelara Engleske (protivi se raskidu sa Rimom).
* 4. 6. - Turska vojska na čelu sa Mlečaninom Nikolom Querinijem ušla u Klis, uz pomoć subverzije lažnog redovnika. 
* 13. 6. - Ferdinandovi poslanici pred Sulejmanom u Nišu (on stiže 21. 6. u Beograd).
* 19-20. 7. - Sulejmanova vojska prešla Dravu kod Osijeka, ide jugozapadnom Ugarskom prema Beču.
* 27. 7. - *[[Constitutio Criminalis Carolina]]* je prvi korpus krivičnog zakona u Nemačkoj.
* 13. 8. - Vojvodstvo Bretanja stavljeno pod francusku krunu. 
* 5 - 30. 8. - Opsada Kisega (Kesega - *Kőszeg*, *Güns*) - Nikola Jurišić dugom odbranom osujetio Sulejmanov pohod na Beč. 
* 24. 8. - Hrvatski sabor u Kladuši, kralj Ferdinand poslao iz tamnice senjskog biskupa Franju Jožefića da obnovi red u Hrvatskoj. 
* avgust i kasnije - Hajrudin Barbarosa krenuo iz Alžira u Carigrad, usput hara obalama Italije, pobedio Dorijinu flotu kod Preveze.
* lipanj - rujan? - Petar Kružić povratio Klis doplovivši iz Ankone, dok je Querini bio odsutan iz grada. 
* septembar - Sulejman prelazi Dravu kod Maribora, ide Slavonijom, razorena Rasinja (zarobljen Juraj Hus Rasinjanin), dva krila (sultanovo i velikog vezira Ibrahim-paše) haraju oblast. 
:+ Vlaški vojvoda Vlad VI Înecatul se udavio u reci, nasleđuje ga Vlad VII Vintilă.
* 18. 9. - Kružić osvojio i turski kaštel u Solinu. 
* 19. 9. - Kasim-beg poražen i ubijen u Donjoj Austriji (protiv Turaka se u ovoj oblasti bori i Pavle Bakić). 
* 23. 9. - Car Karlo V. stigao sa vojskom u Beč (Sulejman već odustao od opsade).
* 16. 11. - Bitka u Kahamarci: Pizzarovi ljudi masakrirali Atahualpinu pratnju i zarobili ga.

### Tokom/tijekom godine
* Carski admiral Andrea Doria osvojio Koroni, Patras i Naupakt. 
* *De origine successibusque Slavorum* ("O poreklu i zgodama Slovena") Vinka Pribojevića. 
* Kotorski biskup Trifun Bizanti se odrekao položaja. 
* Svetački podigli utvrdu u Novskoj. 
* Bezvlašće u Hrvatskoj (1532-37): Stjepan Blagajski "zatire" plemiće Smrčkoviće i Siraviće, kmetovi iz Hrvatske bježe u Kranjsku i Štajersku.
* Objavljen Makijavelijev "Vladalac", pet godina nakon autorove smrti. 
* *[[Orlando furioso]]* dobio konačan oblik. 
* pribl. - Objavljen "Pantagruel" François Rabelais-a. 
* Počinje Osmansko-safavidski rat (1532–1555) (emir Bitlisa ranije prešao na stranu Safavida). 
* Ankona priključena Papinskoj Državi. 
* Prvi zapis na gornjolužičkosrpskom jeziku.

## Rođenja

* pribl. - Martin Rota-Kolunić, bakrorezac, grafičar i kartograf († ca. 1583)

## Smrti

* septembar - Vlad VI Înecatul, vlaški vojvoda (* ca. 1508)
* 1. 10. - Jan Mabuse, slikar (* ca. 1478)
* 19. 11. - Jakov Banićević, humanist i diplomat (* ca. 1490)
* Huáscar, vladar Inka

## Reference

* Vjekoslav Klaić, Svezak treći: dio prvi..... Prva knjiga: Doba kraljeva Ferdinanda I., Maksimilijana i Rudolfa (1527-1608) (archive.org)